鄒應博

鄒應博（），字景仁，号朴庵。南宋福建泰寧人。

鄒應龍從弟。淳熙三年（1176年）生。《壽親養老新書》卷四載鄒應博壽母上官太夫人《感皇恩》詞曰：“八十三那裏暨，便和兒算，恰一百四十地。”又，鄒應龍作壽伯母夫人上官氏《木蘭花》詞：“共惟伯母，九十新年還又五。五五相承，好看重逢乙巳(1245年)春。”據此知應博母史氏之生年爲1150年。史氏二十六歲生應博，可知應博生年為1176年。受學於廖德明。開禧元年進士。紹定四年（1231年）九月知平江縣。歷知婺州，提點江南西路刑獄。獲得真德秀的推薦。《宋元学案》卷七十：“鄒應博，泰寧人。受學于廖槎溪。開禧初，登第。寶慶中，監行在都進院。奏對，謂：「《書》曰：『人心惟危，道心惟微。惟精惟一，允執厥中。』朱熹謂人不能無人心，亦未嘗無道心。人心者，如飲食男女、好樂忿懥之類是也。若無此，則何以為人乎！惟其縱而不知檢，則逐物而遷，故曰『人心惟危』也。道心者，良能良知也，而此心必甚微而難見。聖人充吾良能良知之心，使天理流行而昭著，則人心自入于檢防之中也。」嘗知婺州、蘇州，提點江南西路刑獄，為真西山所薦云。”寶慶年間，由武昌尉累遷監行在都進奏院，以推崇朱熹學說聞名。晚年潛心修道，自號黃庭山人，編撰有《太上玉軸六字氣訣》，另著有《炎詹集》。

注釋

C